03/12/2012 | Administración LocalMunicipal
Paderne
Acordo sobre incapacidade temporal

Visto o establecido no artigo 9 e na disposición transitoria décimo quinta do Real Decreto Lei 20/2012, de 13 de xuño, de medidas para garantir a estabilidade presupostaria e o fomento da competitividade, que determina que cada Administración Pública pode complementar as prestacións que perciba o persoal funcionario incluido no réxime xeral da Seguridade Social e o persoal laboral ao seu servizo nas situacións de incapacidade temporal, de acordo con determinados límites. O Pleno da Corporación aprobou o seguinte acordo sobre a prestación económica na situación de incapacidade temporal: O Concello de Paderne asegurará e abonará a todo ó persoal en situación de Incapacidade Temporal os seguintes complementos: 1.- Cando a situación de incapacidade temporal derive de continxencias comúns: a) Desde o primeiro día da situación de incapacidade temporal ata o terceiro día, inclusive, se lle recoñecerá un complemento retributivo do 50% das retribucións que se viñera percibindo no mes anterior ao de causarse a incapacidade incluídos tódolos conceptos. b) Desde o carto día da situación de incapacidade temporal ata o día 20, inclusive, se lle recoñecerá un complemento retributivo do 75% das retribucións que se viñera percibindo no mes anterior ao de causarse a incapacidade incluídos tódolos conceptos. c) A partires do día 21 se abonará un complemento ata alcanzar o 100% das retribucións que se viñera percibindo no mes anterior ao de causarse a incapacidade incluídos tódolos conceptos.2.- Cando a situación de incapacidade temporal derive de continxencias profesionais (accidente laboral ou enfermidade profesional) e perante todo o período de duración da mesma, a percepción do 100% das retribucións, por todo os conceptos, que viñera percibindo no mes anterior ao de causarse a incapacidade incluídos tódolos conceptos.3.- Cando a situación de incapacidade temporal derive de continxencias comúns se lle recoñecerá dende o inicio da IT, un complemento retributivo do 100% das retribucións que se viñera percibindo no mes anterior ao de causarse a incapacidade incluídos tódolos conceptos nas seguintes situacións: * Hospitalización. * Intervención cirúrxica ou ambulatoria * Risco por embarazo. * Risco perante a lactancia natural. * Accidente grave ou moi grave. * IT por enfermidade relacionada por discapacidades recoñecidas cun grado do 33% ou superior. * IT sen hospitalización provocada por enfermidades crónicas, dexenerativas, irreversíbeis e/ou incurábeis, * IT sen hospitalización pero que requira tratamento ou terapia hospitalaria por enfermidades crónicas, dexenerativas, irreversíbeis e/ou incurábeis, (por exemplo a diálese). * Procesos oncolóxicos. * Períodos de recuperación ou postoperatorios e recaída dos mesmos * Non haber collido baixa nos 6 meses anteriores 4.-O Alcalde, previo informe médico, aprobaría o recoñecemento dende o inicio da IT, un complemento retributivo do 100% das retribucións, en casos puntuais e que non se integren nos anteriores puntos. O presente acto esgota a vía administrativa, e contra o mesmo poderá o interesado interpor recurso administrativo de reposición no prazo dun mes ante o mesmo órgano que o ditou ou recurso Contencioso Administrativo no prazo de dous meses ante o Xulgados do Contencioso Administrativo da Coruña. En Paderne a 21 de novembro de 2012 O ALCALDE D. César Longo Queijo